《昔与诸友同登香城最胜阁有长歌一首今壁题已失仅记炊烟不尽愁不尽七字追怀往事遂为律体以足之》
宋代·林希逸

曾向山巅望海涛，远村簇簇树如蒿。炊烟不尽愁不尽，立处愈高见愈高。

追记壁题才一句，同游沤聚惜诸豪。等閒试足成章在，却叹吟时鬓未毛。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。